section_heading: Model enkodiranja i dekodiranja
paragraph_text: Procter<ref>Procter, 2004: 58smatra da je Hallov model masovne komunikacije enkodiranja i dekodiranja prije svega kritika istraživanja masovne komunikacije u SAD-u. Američki istraživači su pluralizam medija smatrali zrcalom američkog pluralističkog društva koje podržava različitost kulturalnih grupa. Hall u svome radu Enkodiranje i dekodiranje iz 1973. godine iznosi tezu da medijska poruka nije definirana samo medijskim sadržajem (enkodiranjem), nego i pozicijom pojedinca koji prima (dekodira) poruku u društvu.